Studieordningen fastsættes i medfør af bekendtgørelse nr. 6 af 5. juni 2013

Uddannelsen er rettet imod faglærere ved branche- og erhvervsskoler og undervisere ved andre ungdoms- og voksenuddannelser.

Studieordningen er gældende fra maj 2013

Justeret 19.september 2014

Justeret 13. oktober 2015,

Justeret 03 marts 2017

Indhold

1. Forside
2. Uddannelsens omfang
3. Uddannelsens opbygning
4. Uddannelsens formål
5. Læringsmål
6. Erhvervspædagogiske arbejdsformer
7. Modulerne, oversigt
8. Modul A
9. Modul B
10. Modul C
11. Modul D
12. Modul E
13. Modul F, afslutningsmodul
14. Eksamen

## Uddannelsens omfang

Uddannelsen udgør 60 ects points og tilrettelægges normalt over to skoleår.

Et ects point er internationalt fastlagt til ca. 27 timer. Dvs. ca. 1620 timer.

Uddannelsen omfatter lige dele praktik og teori.

Under praktik medregnes tre former:

* Kandidatens egen undervisning med delvis supervision ca. 840 timer.
* Observationspraktik, kandidaten følger praktikvejlederen i dennes skema inkl. samtaler, ca. 48 timer.
* Vejledningspraktik, praktikvejlederen følger kandidaten i dennes skema inkl. efterfølgende konferencetimer ca. 80 timer.

Teorien omfatter:

* Fem internatkurser A – E
* Fire koblingsopgaver mellem internatkurserne A – B, B – C, C – D og D - E
* Afslutningsmodul, Modul F
* Forberedelsesopgaver til hvert af modulerne A - E
* Eksamensafvikling
* Selvstudium

## Vejledende timetal fordelt på enkelte dele af uddannelsen

Alle timetal er klokketimer, så lektionstimetal skal omregnes til klokketimer á 60 min. f.eks. er 4 lektioner á 45 min. 3 klokketimer.

Timetallet kan fordeles således:

|  |  |  |  |
| --- | --- | --- | --- |
|  |  | Plus samtaler eller konferencetimer | Samlet timetal til hver del. |
| Observationspraktikkandidat følger praktikvejleder | 36 timer | samtaler 12 timer  | 48 timer |
| Vejledningspraktikpraktikvejleder følger kandidat | 60 timer | konference 20 timer | 80 timer |
| Egen undervisning | 800 timer | konference 40 timer | 840 timer |
| Særskilt forberedelse til Modul A | 14 timer |  | 14 timer |
| Særskilt forberedelse til Modul B | 16 timer |  | 16 timer |
| Særskilt forberedelse til Modul C | 16 timer |  | 16 timer |
| Særskilt forberedelse til Modul D | 16 timer |  | 16 timer |
| Særskilt forberedelse til Modul E | 16 timer |  | 16 timer |
| Internatmodul A | 54 timer |  | 54 timer |
| Internatmodul B | 54 timer |  | 54 timer |
| Internatmodul C | 54 timer |  | 54 timer |
| Internatmodul D | 54 timer |  | 54 timer |
| Internatmodul E | 54 timer |  | 54 timer |
| Koblingsopgaver til modul B | 32 timer |  | 32 timer |
| Koblingsopgaver til modul C | 32 timer |  | 32 timer |
| Koblingsopgaver til modul D | 32 timer |  | 32 timer |
| Koblingsopgaver til modul E | 32 timer |  | 32 timer |
| Modul F | 40 timer |  | 40 timer |
| Eksamen  | 16 timer |  | 16 timer |
|  |  | i alt  | 1500 timer |

Herudover bidrager kandidaten selv med ca. 120 timer dels som forberedelse til samtaler og konferencetimer dels til møder med praktikleder, praktikvejledere og kolleger.

Observationspraktik, vejledningspraktik og egen undervisning med supervision afvikles i perioden fra modul A og før påbegyndelsen af modul F.

# Uddannelsens opbygning

Uddannelsen er en vekseluddannelse med praktik på egen skole, dels som undervisning, dels under vejledning samt erhvervspædagogiske praksisstudier og pædagogisk/didaktisk teori.

Uddannelsen omfatter seks moduler.

De fem første moduler består af

* Et internatkursus, normalt á 54 timer
* Forberedelse af undervisningsøvelser til internatkursus
* Koblingsopgaver mellem internatkurser
* Praktik i form af egen undervisning, observation og vejledningspraktik
* Det 6. modul er et afslutningsmodul

Herudover indgår egen læsning og forberedelse til diverse møder.

I hele uddannelsesforløbet er kandidaten tilknyttet en eller flere vejledere til såvel den praktiske del som den teoretiske del af uddannelsen. Skolen udpeger lokale praktikvejledere, mens KISII udpeger undervisere og vejledere på de teoretiske dele af modulerne.

Som en del af uddannelsen udføres efter hvert af teorimodulerne A – D fire koblingsopgaver.

Desuden indgår selvstudier i både praktikdelen og teoridelen.

Hvert modul skal være gennemført og godkendt for at kandidaten kan fortsætte på efterfølgende modul.

## Uddannelsens formål

Formålet er at kandidaten

* Erhverver sig praktisk og teoretisk grundlag for erhvervspædagogisk virke
* Udvikler sig professionelt og personligt
* Udvikler erhvervspædagogiske kompetencer som professionel underviser i erhvervsuddannelserne og beslægtede uddannelser
* Udvikler samarbejdskompetencer i samspil med kolleger og andre deltagere i skolens udviklingsarbejde
* Erhverver sig forudsætninger for erhvervspædagogisk efter- og videreuddannelse.

## Læringsmål

### Viden

* Erhverver sig dyb indsigt i erhvervspædagogikkens særlige kendetegn og udtryksformer

### Færdigheder

* Kan planlægge, tilrettelægge, gennemføre, reflektere over og evaluere erhvervspædagogiske undervisningsforløb.

### Holdninger

* Kan skabe interesse for at motivere elever og lærlinge til professionelt virke.

### Kompetencemål

1. ***Erhvervsfaglig kompetence***udvikler kandidaten som faglærer på baggrund af egen uddannelse og erhvervsfaglig praksis.
2. ***Didaktisk og pædagogisk*** *kompetence* til at planlægge, tilrettelægge, gennemføre, evaluere, begrunde og udvikle erhvervsskolernes undervisning efter elevforudsætninger og skolens uddannelsesplaner.
3. ***Psykologisk og kulturel*** *kompetence* til at møde elever og lærlingene med deres individuelle og særlige kulturelle forudsætninger og skabe konstruktive læringsmiljøer.
4. ***Social, organisatorisk og samarbejdskompetence*** til at kommunikere og samarbejde med elever og lærlingene med henblik på at udvikle deres medansvar for og deltagelse i læring og undervisning, og til konstruktiv kontakt og samarbejde med kolleger, ledelse og interessenter og andre aktører i erhvervsuddannelserne.
5. ***Kommunikativ kompetence***til mundtlig og skriftlig kommunikation i et tosproget eller flersproget samfund, herunder anvendelsen af digitale medier i lærerarbejdet.
6. ***Fagetisk*** *kompetence* til at reflektere over egne etiske og samfundsmæssige værdier og holdninger, herunder de særlige klimatiske, geografiske, miljømæssige og kulturelle sammenhænge.
7. ***Lærings- og forandringskompetence***til løbende at udvikle uddannelse og undervisning pædagogisk og didaktisk, herunder at følge nye arbejdsprocesser og anden udvikling i erhvervene og omsætte dem til læreprocesser i uddannelsen.

Kompetencerne overlapper hinanden og indgår i en helhed.

# Erhvervspædagogiske arbejdsformer

Uddannelsen bygger på praktisk undervisning, ikke alene i den egentlige praktik, men også under de teoretiske moduler. Derfor lægges der megen vægt på praktiske øvelser og mere vægt på opdagende undervisningsmetoder end meddelende metoder. Endvidere indgår i stigende kompleksitet fra modul A til modul E:

* Lektionsøvelser
* Observation i varierede former for forskellig undervisning
* Cases
* Elev- og lærlingeportræt med ungdomskulturelle referencer
* Faglig læsning og skrivning
* Digital udveksling af f.eks. undervisningssituationer, samtaler, evaluering, kommentarer i form af videoklip, lyd, skrift
* Problemløsning
* Erhvervsstudier
* Portræt af erhverv
* Samarbejdsopgaver deltagerne imellem
* og mellem kandidaten og kolleger på egen skole
* Samarbejdsopgaver mellem skole og lærested
* Didaktiske planlægningsopgaver
* Caseundervisning
* Projektundervisning
* Transformation fra erhverv til undervisning og omvendt
* Forsøg og udvikling
* Udarbejdelse af modeller i erhvervspædagogisk forståelse
* Eksperimentarier
* Faglige situationsspil i stigende kompleksitet
* Erhvervsdannelsesprojekter som f.eks. medarbejder og medborger, kunst og håndværk, opbygning af værksted.

## Modulerne, oversigt

* Modul A
	+ Lærer, læring, undervisning
	+ Metoder, principper, innovativ undervisning
* Modul B
	+ Lærling,
	+ Læreprocesser,
	+ Videns- og erkendelsesformer
	+ Pædagogiske vurderingsproblemer
* Modul C
	+ Fag/indhold
	+ Didaktiske modeller
	+ Undervisningsplanlægning
* Modul D
	+ Samfund og erhverv
	+ Sociologi og pædagogik
* Modul E
	+ Dannelse, uddannelse, pædagogiske teorier
	+ Uddannelsesforståelse og uddannelsesplanlægning, nationalt, internationalt
* Modul F
	+ Afslutningsmodul

Indholdet i modulerne er i praksis ikke så skarpt emneopdelt som vist ovenfor.

Uddannelsesplanen i den pædagogiske grunduddannelse bygger på det, der i didaktikken hedder spiralprincippet. Det betyder at et tema kan gå igen fra modul til modul på et højere niveau. Så f.eks. ’læreprocesser’ i modul B vil optræde på et højere eller mere komplekst niveau i modul C, D, og E.

Hvert af modulerne A - F omfatter 10 ects points: internat, koblingsopgaver, øvelser, praktik, selvstudium, egen undervisning og supervision samt eksamen.

For optagelse på efterfølgende modul skal forudgående modul og koblingsopgaver være løst tilfredsstillende.

##  Modul A

**Lærer, lærling, undervisning**

* Metoder, principper, innovativ undervisning

##### Læringsmål

viden

* Oparbejder indsigt i erhvervsmetodikkens metoder og modeller
* Opnår viden om teorier om ledelse af læringsaktiviteter i erhvervspædagogisk praksis

Færdigheder

* Kan observere og analysere egen og andres undervisning
* Kan skelne mellem og anvende forskellige taksonomier
* Kan tilrettelægge, gennemføre og evaluere praksisnær undervisning

Kompetencer

* Kan reflektere over undervisningsudbytte i relation til mål og metoder
* Kan udvikle egen erhvervspædagogisk praksis i samspil med deltagere og kolleger
* Kan tilrettelægge og gennemføre varierede undervisningsforløb

##### Indhold

* Observationer af undervisning
* Målopstilling, taksonomier
* Styring af undervisningsaktiviteter
* Undervisningsmetoder og principper
* Undervisningsdifferentiering
* Psykologiske effekter

##### Evaluering

* Der løses fire koblingsopgaver til godkendelse for optagelse på modul B
* Der forberedes to undervisningsøvelser til modul B

## Modul B

**Lærlingen i erhvervsundervisningen**

* Lærling, læring, undervisning
* Læreprocesser
* Videns- og erkendelsesformer
* Pædagogiske vurderingsproblemer

##### Læringsmål

viden

* Generel viden om elevforudsætninger, herunder sprog som modersmål, andetsprog og fremmedsprog
* Indsigt i motivationsteorier
* Indsigt i intelligensteorier

Færdigheder

* Kan anvende varierede motivationsteorier
* Kan differentiere indhold og metoder i relation til lærlingens sproglige forudsætninger
* Kan genkende og differentiere intelligensteorier

Kompetencer

* Kan analysere og udvikle egen lærerrolle
* Kan udvikle og anvende erhvervspædagogiske læreprocesser og vidensformer
* Kan vælge og anvende passende læringsrum, herunder hensyn til første og andetsprogs problematikken.

##### Indhold

* Motivation
* Intelligensteorier
* Læringsstile og læringsrum
* Pædagogisk-psykologiske teorier
* Evalueringsformer

##### Evaluering

* Der løses fire koblingsopgaver til godkendelse for optagelse på modul C
* Der forberedes to undervisningsøvelser til modul C

## Modul C

**Det erhvervspædagogiske indhold, fagene og indholdet i uddannelsen**

* Fag/indhold
* Didaktiske modeller
* Undervisningsplanlægning

##### Læringsmål

viden

* Om sekvensering af undervisning
* Om organisering af stof (undervisningens indhold)
* Om didaktikkens grundprincipper
* Om teori om evalueringsformer

Færdigheder

* Kan differentiere mellem forskellige sekvenseringsformer
* Kan genkende og differentiere teorier om stoftrængsel

Kompetencer

* Kan anvende og afstemme udvælgelsesprincipper efter forskellige erhvervspædagogiske temaer og erhvervenes traditioner

##### Indhold

* Didaktiske grundprincipper
* Stofudvælgelseskriterier
* Formal- material – og kategorial dannelse, den dobbelte åbning
* Kvalifikationer og kompetencer

##### Evaluering

* Der løses fire koblingsopgaver til godkendelse for optagelse på modul D
* Der forberedes to undervisningsøvelser til modul D

## Modul D

**Samfund og erhverv**

* Pædagogik og sociologi
* Uddannelsesplanlægning

##### Læringsmål

Viden

* Om sociologisk lagdeling
* Om socialisering
* Om uddannelse og køn
* Om faget og dets didaktik

Færdigheder

* Kan genkende pædagogisk-sociologiske modeller

Kompetencer

* Kan udvikle og styrke elever og lærlinges faglige stolthed
* Kan udvikle undervisningsmål ud fra faglig bevidsthed og erhverves behov
* Kan deltage og udvikle samarbejde mellem skole og lærested
* Kan analysere og vurdere etiske problemstillinger i erhvervsuddannelse og erhverv

##### Indhold

* Erhvervenes arbejdsprocesser og læreprocesser
* Mesterlærens kendetegn
* Det moderne håndværk
* Faglig etik
* Flerfagligt samarbejde
* Skolekultur og arbejdskultur

##### Evaluering

* Der løses fire koblingsopgaver til godkendelse for optagelse på modul E
* Der forberedes to undervisningsøvelser til modul E

## Modul E

**Dannelse og uddannelse**

* Pædagogiske teorier og værdier
* Uddannelsesforståelse og uddannelsesplanlægning, nationalt og internationalt

##### Læringsmål

Viden

* Indsigt i pædagogiske teorier i erhvervspædagogisk sammenhæng
* Refleksioner over uddannelsespolitiske forskningsresultater

Færdigheder

* Kan anvende analyser og modeller af pædagogiske teoremer
* Kan forholde sig analytisk og kritisk til værdipolitiske og uddannelsespolitiske udsagn

Kompetencer

* Udvikle dannelsesmål og forholde sig til dannelses- og værdiforestillinger
* Bidrage til udvikling af bæredygtigt erhverv, herunder at medvirke i relevant forsøgs- og udviklingsarbejde
* Forholde sig kritisk og konstruktivt til den grønlandske erhvervs- og samfundsudvikling

##### Indhold

* Dannelsesbegreber
* Erhverv og dannelse
* Kategorial dannelse eller dobbelt åbning
* Erkendelse og erhverv
* Eleven som bærer af værdier
* Kulturbegreber

##### Evaluering

KISII-underviser godkender modulet på baggrund af kandidatens fremmøde og indsats.

## Modul F

Afslutningsprojektet

Kandidaten frigøres fra andre tjenester for at udarbejde sin hovedopgave på i alt 40 timer. Modulet finder sted på kandidatens egen skole.

##### Læringsmål

##### Viden

* Får indsigt og forståelse i at kombinere erhvervspædagogiske teorier og praksisviden
* Kan vurdere og reflektere over erhvervspædagogisk udvikling og handlemuligheder

##### Færdigheder

* Kan udarbejde en skiftlig afhandling om et erhvervspædagogisk projekt (hovedopgaven)

##### Kompetencer

* Kan mestre teorier og fremgangsmåder i udvikling af erhvervspædagogisk praksis

##### Indhold

Kandidaten udarbejder selvstændigt en skriftlig opgave på minimum 10 sider og maksimum 15 normalsider inklusive bilag (á 2100 enheder). Endvidere udarbejdes et kortere power point show – ca. 12 dias – som et forståeligt pædagogisk abstrakt af hovedopgavens problemformulering, konklusion og perspektivering. Kandidater fra samme skole – dog maksimum tre – kan vælge at udarbejde en gruppeopgave. Opgavens omfangskrav stiger med 5 normalsider for hvert yderligere gruppemedlem.

Se særskilt afsnit om eksamen.

##### Evaluering

Hovedopgaven indeholder en problemformulering over et erhvervspædagogisk fænomen, en dokumenterende dataindsamling samt en konklusion med en perspektivering. Eller hovedopgaven kan udarbejdes som en planlægningsopgave over et længere undervisningsforløb. I planlægningen af forløbet skal kandidaten vise refleksioner over pædagogiske, didaktiske, sociologiske og psykologiske faktorer, som indgår i forløbet. Forløbsplanen skal være relevant for egen skole. Den skriftlige opgave understøttes med et power point show på ca. 12 dias med en fremvisning af henholdsvis problem, konklusion og perspektiv.

Hovedopgaven vil sammen md de andre eksamensdele: diasshow, videosekvens, egen undervisning med forløbsplan og didaktiske overvejelser vurderes som en helhed ved den mundtlige prøve uden vægtning. Der afgives en karakter efter GGS.

Eksamen

Kandidaten udarbejder i løbet af modul F en hovedopgave, som består af minimum 10 og maksimum 15 normalsider (á 2100 anslag med mellemrum) plus et kortere power point show ca. 12 dias.

Den skriftlige opgave tager udgangspunkt i en erhvervspædagogisk problemstilling som er relevant for den skole, hvor kandidaten er ansat.

Målet med hovedopgaven er at kandidaten får lejlighed til at

* undersøge, analysere og reflektere over et erhvervspædagogisk område i forhold til egen undervisningspraksis,
* at fremstille pædagogiske, didaktiske og psykologiske overvejelser i relation til problemområder i egen praksis,
* at beskrive og udvikle praksis på baggrund af vurdering og refleksion af egen praksis

Hovedopgaven kan udarbejdes over en problemformulering relevant for egen skole og består af en dataindsamling til belysning af problemet med en konklusion og efterfølgende perspektivering for egen praksis.

Eller hovedopgaven kan udarbejdes som en planlægningsopgave over et længere undervisningsforløb. I planlægningen af forløbet skal kandidaten vise refleksioner over pædagogiske, didaktiske, sociologiske og psykologiske faktorer, som indgår i forløbet. Forløbsplanen skal være relevant for egen skole.

Hovedopgaven skal af KISII-underviser godkendes til kandidatens indstilling til det mundtlige forsvar.

Ved siden af hovedopgaven udarbejder kandidaten en kortere power point show ca. 12 dias som på en pædagogisk letforståelig måde og tydelig for ligemand beskriver hovedopgavens problemformulering, konklusion og perspektivering.

Hovedopgaven sendes sammen med power point show til KISII, som udpeger en censor. Censor skal normalt have 8 dage til at rette hovedopgaven

Efter afsluttet modul F og færdig hovedopgave kan kandidaten indstille sig til den afsluttende mundtlige prøve.

Prøven foregår på skolen i kandidatens egen undervisning.

I prøven indgår

* En undervisningssekvens i kandidatens egen undervisning i et naturligt forløb[[1]](#footnote-1)
* En kort videosekvens af en undervisning. Sekvensen kan være fra kandidatens egen tidligere undervisning eller en helt anden undervisning, som viser nogle pædagogiske fremgangsmåder. Det er kandidatens opgave at frembringe denne videosekvens forud for den mundtlige prøve.

Forud for prøven sender kandidaten en forløbsplan og didaktiske overvejelser over den kommende undervisningssekvens til praktikleder, som videresender forløbsplan og videosekvens til KISII-underviser og censor. Denne plan sendes 8 dage før eksamen.

Den mundtlige prøve

Praktikvejleder, KISII-underviser og censor deltager sammen med kandidaten i den mundtlige prøve, som indledes med en samtale over den iagttagne undervisningssekvens, en samtale over den benyttede videosekvens, og en samtale med baggrund i kandidatens hovedopgave inklusive power point show.

Kandidaten skal ved den afsluttende prøve demonstrere uddannelsens samlede kompetencemål.

Den mundtlige prøve har en varighed af 60 minutter inklusive votering.

Votering

Ved voteringen udgør praktikvejleder og KISII-underviser én eksaminator. Og voteringen følger almindelig eksamenspraksis.

Alle eksamensdelene (hovedopgave, diasshow, videosekvens, egen undervisning med forløbsplan og didaktiske overvejelser) vurderes som en helhed uden vægtning. Der afgives en karakter efter GGS.

1. Et naturligt forløb svarer til skolens rytme. Det kan være én time (eller én lektion), to timer eller en halv dag. [↑](#footnote-ref-1)